**เกท: หน่วยรบตะลุยโลกต่างมิติ** (ญี่ปุ่น: ゲート 自衛隊 彼の地にて、斯く戦えり; โรมาจิ: *Gēto: Jieitai Kano Chi nite, Kaku Tatakaeri*) (อังกฤษ: Gate) เป็นนวนิยายชุดของญี่ปุ่น เขียนโดยทาคุมิ ยานาอิ วาดภาพประกอบโดย Daisuke Izuka และ Kurojishi ในประเทศไทยถือลิขสิทธิ์โดยสำนักพิมพ์เดกเพรส

เดิมทีนวนิยายชุดนี้ถูกเผยแพร่ครั้งแรกในช่วงปี พ.ศ. 2549 - 2552 บนแพลตฟอร์มเว็บไซต์นิยายอิสระชื่อว่า Arcadia ก่อนจะถูกชื้อเพื่อตีพิมพ์เป็นแบบรูปเล่มโดยสำนักพิมพ์ AlphaPolis ในปี พ.ศ. 2553 และมีภาคต่อต่อ Gate Season 2: Jieitai Kano Umi nite, Kaku Tatakaeri เริ่มตีพิมพ์ในปี พ.ศ. 2560 โดยพูดถึงกองกำลังป้องกันตนเองทางทะเลเป็นตัวละครหลัก

นอกจากนี้ เกทยังถูกเขียนเป็นการ์ตูนมังงะ โดย ซาโตรุ ซาโอะ เริ่มตีพิมพ์ในภาษาญี่ปุ่นเมื่อเดือนกรกฎาคม พ.ศ. 2554 โดยยังมีภาคแยกอีก 3 เรื่องในปี พ.ศ. 2558 สำหรับอนิเมะใช่ช่วงครึ่งแรกออกอากาศในเดือนกรกฎาคม - กันยายน พ.ศ. 2558 และช่วงครึ่งหลักออกอากาศในเดือนมกราคม - มีนาคม พ.ศ. 2559

เนื้อเรื่อง
-----------

ในกินซ่า โตเกียวยุคปัจจุบัน จู่ๆ ประตูมิติจากอีกโลกหนึ่งก็ปรากฏขึ้น พร้อมทั้งมีกองทหารสไตล์โรมันและสัตว์ประหลาดในยุคกลางก็ปรากฏตัวขึ้นและเข้าจู่โจมเมือง ซึ่งกองกำลังป้องกันตนเองของญี่ปุ่น (JSDF) สามารถใช้อาวุธยุทโธปกรณ์และยุทธวิธีที่ทันสมัย ขับไล่และผลักดันข้าศึกกลับไปได้อย่างง่ายดาย และตามผ่านประตูเข้าไปอีกโลกหนึ่งเพื่อสร้างฐานปฏิบัติการหน้า (Forward operating base) พร้อมทั้งเริ่มการเจรจาสันติภาพกับจักรวรรดิในโลกแห่งนั้น อย่างไรก็ตาม การเข้าถึงประตูของต่างโลกของญี่ปุ่นนั้นทำให้ชาติอื่น ๆ ในโลกเกิดการอิจฉา ซึ่งต้องการใช้ประโยชน์จาก Tokuchi (特地, "เขตพิเศษ" การกำหนดของญี่ปุ่นสำหรับโลกอื่น) เพื่อจุดประสงค์ของชาติตนเอง นอกจากนั้น การปฏิบัติการของกองกำลังป้องกันตนเองฯ ยังถูกติดตามอย่างใกล้ชิดโดยรัฐบาลของญี่ปุ่นเอง ซึ่งยังคงลังเลที่จะเข้าไปควบคุมภายในเขตพิเศษ เนื่องจากกลัวการต่อต้านของประชาชนในประเทศญี่ปุ่นในโลกปัจจุบัน 

อิตามิ โยจิ เป็นเจ้าหน้าที่กองกำลังสำรองของกองกำลังป้องกันตนเองฯ ที่ถูกส่งไปสำรวจยังโลกอื่น ที่ซึ่งเวทมนตร์ มังกร และเอลฟ์มีอยู่จริง โดยใช้ความรู้เรื่องแฟนตาซีที่เขาคลั่งไคร้ในการสำรวจสภาพแวดล้อมแปลกใหม่เหล่านี้ ขณะสำรวจเขตพิเศษ เขาได้ช่วยเหลือผู้คนมากมายในโลกนั้น รวมถึงเจ้าหญิง พิน่า โค ลาด้า บุตรสาวขององค์จักรพรรดิ ได้ต่อสู้กับมังกรโบราณและกลุ่มโจรปล้นสะดม ซึ่งการกระทำดังกล่าวได้กลายเป็นใบเบิกทางสำหรับการเจรจาและเริ่มผูกพันกับกลุ่มเด็กสาวในกลุ่มนึงในโลกแห่งนั้น แต่หลังจากเขาได้ทำให้มกุฏราชกุมาร ซอร์ซาล เอล ซีซาร์ ต้องขายหน้าเพื่อช่วยเชลยชาวญี่ปุ่นที่ถูกเขาจับไปเป็นทาส มกุฏราชกุมาร ซอร์ซาลจึงไม่พอพระทัยและต้องการให้ญี่ปุ่นชดใช้ด้วยเลือด จึงได้ยึดอำนาจจากพระบิดาและปกครองในฐานะเผด็จการและเตรียมพร้อมสำหรับสงครามเต็มรูปแบบ ด้วยเหตุนี้เองกองกำลังป้องกันตนเองฯ จึงถูกบังคับโดยกลายให้เข้าร่วมปฏิบัติการทางทหารเพื่อรักษาสถานะทางการทูต และเปิดทางนำไปสู่การเจรจากับ มอลต์ โซล ออกุสตุส จักรพรรดิแห่งจักรวรรดิ พ่อของซอร์ซาล

หลังจากการกองกำลังป้องกันตนเองฯ ได้ปลดปล่อยเจ้าหญิง พิน่า องค์จักรพรรดิ และวุฒิสมาชิกต่อต้านสงครามจากเมืองหลวงของจักรวรรดิ มกุฏราชกุมาร ซอร์ซาล ได้หลบหนีไปซ่อนตัวและปฏิบัติการสงครามกองโจร โดยมีคนของเขา สวมเครื่องแบบลายพรางเลียนแบบกองกำลังป้องกันตนเอง และสัตว์ประหลาด ก่อความไม่สงบต่อพลเรือนของจักรวรรดิ เพื่อใส่ความกองกำลังป้องกันตนเองเพื่อให้ถูกขับไล่ แต่พันธมิตรและผู้เห็นอกเห็นใจของกองกำลังป้องกันตนเองฯ รวมตัวกันเพื่อเอาชนะซอร์ซาล อย่างไรก็ตาม เนื่องจากเทพีฮาร์ดีเกี่ยวข้องกับอิตามิ ตัวประตูเองก็ทำให้เกิดปัญหาร้ายแรงอีกหลายอย่าง โดยทีแรกประตูนั้นถูกเปิดขึ้นโดยฮาร์ดี้ แต่ถูกขยายขนาดและทำให้เสถียรขึ้นโดยนักเวทย์ของจักรวรรดิ มันเริ่มเกิดผลข้างเคียงเมือเมื่อเขตพิเศษและโลกมนุษย์ของเราเริ่มถอยห่างจากจุดยึดที่ถูกตรึงเข้าด้วยกันตรงประตูดังกล่าว ดังนั้น ชาวญี่ปุ่นจึงต้องดิ้นรนทุกวิถีทางเพื่อยุติสงครามกลางเมืองในต่างโลกและปิดประตูให้ทันเวลา ก่อนที่โลกทั้งสองจะถูกฉีกเป็นชิ้นๆ

### ตัวละครหลัก

อิตามิ โยจิ
อิตามิ โยจิ (ญี่ปุ่น: 伊丹 耀司; โรมาจิ: *Yōji Itami*; ทับศัพท์: Itami Yōji) ให้เสียงโดย: จุนอิจิ ซูวาเบะ

อิตามิ เป็นตัวละครเอกของเรื่อง อายุ 33 ปี เป็นโอตากุและทหารในกองกำลังป้องกันตนเองญี่ปุ่น เขาอยู่ในเหตุการณ์บุกโจมตีที่กินซ่าและสามารถจัดการสถานการณ์จนสามารถช่วยเหลือพลเรือนหลายร้อยคนอพยพไปยังพื้นที่ปลอดภัย และได้รับการเลื่อนยศเป็นร้อยโท รวมถึงมอบหมายให้เดินทางเข้าไปสำรวจโลกที่อยู่อีกฝั่งหนึ่งของประตู อิตามิผ่านการฝึกหลักสูตรเรนเจอร์ และหลักสูตรหน่วยรบพิเศษ (แม้ว่าการถูกส่งไปฝึกดังกล่าวจะเกิดจากการสั่งลงโทษของผู้บังคับบัญชา แต่เขากลับผ่านหลักสูตรการฝึกสุดโหดมาได้) รวมถึงยังเป็นที่รับรู้ของทุกคนในแง่ของความเกลียดคร้าน และพยายามวิ่งหนีปัญหาทุกอย่างที่เข้ามา แต่เขาก็เป็นคนที่มีความซื่อสัตย์และนิสัยใจคอที่ดีรวมทั้งยังสามารถปฏิบัติการภายใต้สภาวะกดดันสูงได้เป็นอย่างดี จากความกล้าหาญของเขาที่เหตุการณ์ที่กินซ่าและในโลกหลังประตู เขาถูกเคารพและยกย่องให้เป็นแบบอย่างในหมู่เพื่อนทหารและเพื่อน ๆ ของเขาในเมืองอัลนุส
นามสกุลของอิตามินั้นตั้งขึ้นตามเมืองอิตามิในจังหวัดเฮียวโงะ ซึ่งเป็นที่ตั้งของกองบัญชาการกองทัพภาคกลางของกองกำลังป้องกันตนเองภาคพื้นดินญี่ปุ่น
พิน่า โค ลาด้า
พิน่า โค ลาด้า (ญี่ปุ่น: ピニャ・コ・ラーダ; โรมาจิ: *Piña Co Lada*; ทับศัพท์: Pinya Ko Rāda) ให้เสียงโดย: ฮารูกะ โทมัตสึ

เจ้าหญิงอายุ 19 ปี จากจักรวรรดิที่ปกครองต่างโลก พิน่า โค ลาด้า เป็นธิดาจากนางสนมของจักรพรรดิ และมีสิทธิในการสืบทอดบัลลังก์เป็นลำดับที่ 10 (อันดับที่ 3 ในอนิเมะ) พิน่า โค ลาด้า อุทิศตนเพื่อชีวิตความเป็นอยู่และสวัสดิการที่ดีของประชาชนในจักรวรรดิ นางมีอุดมคติที่ดีแต่ไม่มีประสบการณ์ในช่วงแรกของเหตุการณ์ อ่อนประสบการณ์กับโลกการเมืองในความเป็นจริง แต่นางก็ได้เรียนรู้และเติบโตเป็นผู้ใหญ่ขึ้นในระหว่างเหตุการณ์นี้ หลังจากได้เห็นแสงยานุภาพของกองกำลัง JSDF แล้ว นางปรารถนาที่จะสร้างสันติภาพกับประเทศญี่ปุ่น เพราะรู้ดีว่าการทำสงครามกับญี่ปุ่นจะนำไปสู่การล่มสลายของจักรวรรดิในที่สุด
ในระหว่างการเยือนญี่ปุ่นครั้งแรกเพื่อพบกับเจ้าหน้าที่ระดับสูงของทางญี่ปุ่นหลายคน พิน่าได้ศึกษาและสนใจเรื่องราวเกี่ยวกับนวนิยายแนวยาโออิ และภาพวาดแนวโดจินชิ และต่อมา หนึ่งในหน่วยอัศวินกุหลาบของเธอก็แปลเรื่องราวจากภาษาญี่ปุ่นเป็นภาษาจักรวรรดิเพื่อให้เธออ่าน
หลังจากได้รับการช่วยเหลือจากเงื้อมมือของซอร์ซาล พิน่าได้รับการแต่งตั้งเป็นมกุฎราชกุมารีโดยจักรพรรดิ มอลต์ โซล ออกุสตุส และลงเอยด้วยการตกหลุมรักกับอิตามิ โยจิ
ชื่อของเธอตั้งขึ้นตามค็อกเทลปิญญาโกลาดา ที่มีส่วนผสมของเหล้ารัมเป็นหลัก
ทูก้า ลูน่า มัลโซ่
ทูก้า ลูน่า มัลโซ่ (ญี่ปุ่น: テュカ・ルナ・マルソー; โรมาจิ: *Tuka Luna Marceau*; ทับศัพท์: Tyuka Runa Marusō) ให้เสียงโดย: ฮิซาโกะ คาเนโมโตะ

ทูก้าเป็นไฮเอลฟ์อายุ 165 ปีจากต่างโลก ซึ่งอยู่ในช่วงวัยรุ่นตามอายุขัยของเผ่าพันธุ์เธอ เธอสูญเสียพ่อที่เสียสละตัวเองเพื่อช่วยเธอในขณะที่หมู่บ้านของเธอถูกโจมตีโดยมังกรไฟ และตั้งแต่ได้รับการช่วยเหลือมาจากพวกของอิตามิ เธอก็ร่วมก็เดินทางไปกับกองทหารของเขาและผองเพื่อนคนอื่น ๆ
อย่างไรก็ตาม เธอต้องรับมือกับความจริงที่พ่อของเธอเสียชีวิตแล้วจนเริ่มมีอาการวิกลจริต เริ่มมองว่าอิตามิเป็นพ่อที่เสียชีวิตไปแล้ว จนกระทั่งยอมรับความจริงได้ในเวลาต่อมา แต่เธอก็ยังคงเรียกอิตามิว่าพ่อต่อจากนั้นอยู่เรื่อย ๆ เพราะทั้งความเคยชิน และปิดบังความรู้สึกที่แท้จริงที่มีต่อตัวอิตามิ
เลเลย์ รา เลเลน่า
เลเลย์ รา เลเลน่า (ญี่ปุ่น: レレイ・ラ・レレーナ; โรมาจิ: *Lelei La Lelena*; ทับศัพท์: Rerei Ra Rerēna) ให้เสียงโดย: นาโอะ โทยามะ

นักเวทย์อายุ 15 ปีจากต่างโลก อดีตสมาชิกของชนเผ่าเร่ร่อน Rurudo และเป็นศิษย์ของพ่อมดสูงอายุ ที่มีผมสีบลอนด์แลตตินัมและใบหน้าไร้อารมณ์ความรู้สึกตลอดเวลา เธอคิดว่าตัวเองได้แต่งงานกับอิตามิอย่างถูกต้องตามกฎหมาย หลังจากที่อิตามิได้ปฏิบัติตามประเพณีการแต่งงานแบบโบราณโดยไม่ได้เจตนา ว่าด้วยการที่คู่บ่าวสาวใช้เวลาสามคืนติดต่อกันในห้องเดียวกัน เลเลย์นั้นเป็นคนที่เก่งและมีความสนใจใคร่รู้เป็นอย่างมาก ทำให้สามารถเรียนรู้ภาษาญี่ปุ่นอย่างรวดเร็ว และกลายเป็นล่ามแปลภาษาของกลุ่มอิตามิ
ด้วยความรู้ด้านฟิสิกส์ที่เธอได้เรียนรู้ระหว่างที่เธอเดินทางมายังโลกของเรา บวกกับความสามารถทางเวทมนตร์ตามธรรมชาติของเธอ รวมถึงพรจากเทพีฮาร์ดีจากยมโลก ในที่สุดเธอก็สามารถเปิดประตูระหว่างเขตปกครองพิเศษ (ต่างโลก) และญี่ปุ่นได้ตามต้องการ
โรรี่ เมอร์คิวรี่
โรรี่ เมอร์คิวรี่ (ญี่ปุ่น: ロゥリィ・マーキュリー; โรมาจิ: *Rory Mercury*; ทับศัพท์: Rōri Mākyurī) ให้เสียงโดย: ริสะ ทาเนดะ

เทพธิดากึ่งเทพอายุ 961 ปี และอัครสาวกของเทพเจ้าเอมรอย เธอมักจะแต่งกายด้วยชุดอัครสาวกอย่างเป็นทางการ ซึ่งคล้ายคลึงกับกับแฟชันโลลิตาเป็นอย่างมาก สถานะของโรรี่ในฐานะกึ่งเทพธิดาทำให้เธอไม่สามารถตาย และสามารถฟื้นตัวจากบาดแผลได้ เมื่อครบ 1,000 ปี เธอจะได้ขึ้นเป็นเทพธิดาเต็มตัว เธอมีความแข็งแกร่งเหนือมนุษย์ทั่วไป ทำให้เธอใช้ง้าวเหล็กซึ่งเป็นอาวุธประจำตัวซึ่งมีน้ำหนักมากสุด ๆ ได้อย่างง่ายดาย อีกทั้งยังใช้งานได้อย่างรวดเร็วและว่องไวมากจากประสบการณ์การต่อสู้ที่สั่งสมมาหลายศตวรรษ
การปรากฏตัวของเธอและสถานะในฐานะอัครสาวกยังช่วยกลุ่มของอิตามิในการสร้างความสัมพันธ์ทางสังคมภายในเขตพิเศษ (ต่างโลก) อีกด้วย จุดอ่อนสำคัญเพียงอย่างเดียวของเธอคือความกลัวที่จะลงพื้นที่ที่อยู่ใต้ดิน เนื่องจากเธอไม่ชอบฮาร์ดี เทพีแห่งยมโลกในภาคพิเศษที่ปรารถนาให้โรรี่เป็นเจ้าสาว
หลังจากได้พบกับอิตามิ เธอสนใจเขาเป็นพิเศษเพราะความจริงใจของเขา และจากความรู้สึกที่เกิดขึ้นนี้ เธอจึงเลือกที่จะเป็นเทพีแห่งความรักเมื่อเธอได้ขึ้นสู่สรวงสวรรค์
ยาโอ ฮา ดุชช์
ยาโอ ฮา ดุชช์ (ญี่ปุ่น: ヤオ・ハー・デュッシ; โรมาจิ: *Yao Haa Dushi*; ทับศัพท์: Yao Hā Dyusshi) ให้เสียงโดย: โยโกะ ฮิกาซะ

ดาร์คเอลฟ์ที่มีอายุมากกว่า 300 ปี ชื่อกลางของเธออ้างอิงถึงเทพธิดาแห่งนรกฮาร์ดี้ ซึ่งชนเผ่าของเธอบูชา เธอเดินทางมาขอความช่วยเหลือจาก JSDF เมื่อมังกรเพลิงตัวเดียวกับที่โจมตีหมู่บ้านของทูก้า ย้ายถิ่นที่อยู่ไปยังป่าที่ชนเผ่าของเธออาศัยอยู่และเริ่มโจมตีหมู่บ้านของเธอ หลังจากที่ปราบมังกรได้และรู้ว่าเทพธิดาแห่งนรกฮาร์ดี้เป็นต้นเหตุของการโจมตีของมังกร เธอก็เลิกนับถือในฮาร์ดี้ และเปลี่ยนชื่อเป็น **ยาโอ โร ดุชช์** (ญี่ปุ่น: **Yao Ro Dushi**; โรมาจิ: *ヤオ・ロゥ・デュッシ*; ทับศัพท์: Yao Rō Dusshi) (ใช้ "Ro" เพื่อคารวะ โรรี่ เมอร์คิวรี่ ที่มาช่วยเหลือชนเผ่าของเธอ) และเสนอตัวเองเพื่อเป็นทาสต่ออิตามิ เธอแตกต่างจากผู้หญิงในกลุ่มของอิตามิทั้งสามคน เธอพยายามเป็นอย่างยิ่งที่จะแสดงความรักต่ออิตามิ แต่เธอกลับรู้สึกงงและไม่เข้าใจต่อทัศนคติต่อความสัมพันธ์ต่อผู้ติดตามทุกคนที่ดูที่ดูเมินเฉย โดยเฉพาะตัวเธอเองที่ชอบโชคร้ายอยู่เสมอ ทำให้มีความมั่นใจในตัวเองต่ำ และยึดถืออิตามิเป็นที่ยึดเหนี่ยวจิตใจของเธอ

สื่อ
----

### นวนิยายชุด

#### ซีซัน 1

ทาคุมิ นายาอิ อดีตสมาชิกของ JSDF เผยแพร่ผลงานครั้งแรกบนบนแพลตฟอร์มเว็บไซต์นิยายอิสระชื่อว่า Arcadia ตั้งแต่ เดือนเมษายน พ.ศ. 2549 จนถึง เดือนมิถุนายน 2552 โดยใช้นามแฝงว่า Todoku Takusan (ญี่ปุ่น: とどく＝たくさん) ในปี พ.ศ. 2553 AlphaPolis ได้เซ็นสัญญาตกลงร่วมกับเขาเพื่อดำเนินการตีพิมพ์ผลงานของเขาในรูปแบบสื่อสิ่งพิมพ์ โดยเว็บโนเวลสองเล่มแรกมีการเปลี่ยนแปลงเนื้อหาเล็กน้อยเพื่อลดความเป็นชาตินิยมลง ในขณะที่เว็บโนเวลเล่มที่สามและเล่มสุดท้ายได้รับการเขียนใหม่และแบ่งย่อยออกมาอีกสามเล่ม ทำให้มีหนังสือในชุดทั้งหมด 5 เล่ม หนังสือทั้งห้าเล่มนี้ได้ดำเนินการพิมพ์ตั้งแต่วันที่ 12 เมษายน พ.ศ. 2553 ถึง 5 มกราคม พ.ศ. 2555 พร้อมภาพประกอบปกโดย Daisuke Izuka นิยายบนเว็บต้นฉบับถูกลบออกจาก Arcadia ในเวลาต่อมา นอกจากนี้ซีรีส์ชุดนี้ยังมีเนื้อเรื่องภาคเสริมอีก 5 เล่มตีพิมพ์ตั้งแต่วันที่ 10 ตุลาคม พ.ศ. 2555 ต่อมาในวันที่ 6 มกราคม พ.ศ. 2556 AlphaPolis ได้ตีพิมพ์นวนิยายชุดนี้อีกครั้งในรูปแบบของไลต์โนเวล โดยแต่ละเล่มจะแบ่งเนื้อหาออกเป็นไลต์โนเวลขนาดเล็กจำนวนสองเล่มใน รูปแบบเล่มเล็ก (bunkobon) รวมถึงมีการออกแบบปกใหม่และภาพประกอบด้านในโดย Kurojishi

| # | ชื่อเล่ม | วันที่ออกจำหน่ายต้นฉบับ | วันที่ออกจำหน่ายภาษาไทย |
| --- | --- | --- | --- |
|
| 1 | *เกท หน่วยรบตะลุยโลกต่างมิติ เล่ม 1 ภาคเชื่อมสัมพันธ์**Gate 1: Contact* (ゲート（1（接触編））　自衛隊彼の地にて、斯く戦えり) | เมษายน 2553 978-443-414-235-2 | ตุลาคม 2558978-616-363-148-0 |
| 2 | *เกท หน่วยรบตะลุยโลกต่างมิติ เล่ม 2 ภาคมังกรอัคคี**Gate 2: Flame Dragon* (ゲート（2（炎龍編））　自衛隊彼の地にて、斯く戦えり) | สิงหาคม 2553 978-443-414-763-0 | ตุลาคม 2559978-616-363-235-7 |
| 3 | *เกท หน่วยรบตะลุยโลกต่างมิติ เล่ม 3 ภาคกลียุค**Gate 3: Upheaval* (ゲート（3（動乱編））　自衛隊彼の地にて、斯く戦えり) | ธันวาคม 2553 978-443-415-254-2 | ตุลาคม 2560978-616-363-356-9 |
| 4 | *เกท หน่วยรบตะลุยโลกต่างมิติ เล่ม 4 ภาคโจมตีเต็มกำลัง**Gate 4: All-Out Attack* (ゲート（4（総撃編））　自衛隊彼の地にて、斯く戦えり) | มิถุนายน 2554 978-443-415-720-2 | กันยายน 2563978-616-363-635-5 |
| 5 | *Gate 5: Closed gate* (ゲート（5（冥門編））　自衛隊彼の地にて、斯く戦えり) | มกราคม 2555 978-443-416-238-1 | - |

นิยายภาคเสริมเรื่อง *Gate: Zero* (ญี่ปุ่น: ゲート 0 -zero- 自衛隊 銀座にて、斯く戦えり; โรมาจิ: *Gēto Zero: Jieitai Ginza nite, Kaku Tatakaeri*; ทับศัพท์: *Gate 0: Thus the Japanese Self-Defense Force Fought at Ginza*) เล่าเกี่ยวกับเรื่องราวเหตุการณ์การจู่โจมบริเวณกินซ่าและบริเวณโดยรอบ ตีพิมพ์เผยแพร่เมื่อวันที่ 31 ธันวาคม พ.ศ. 2564

#### ซีซัน 2

นวนิยายภาคต่อชุด *Gate Season 2* (ญี่ปุ่น: ゲートSeason2 自衛隊 彼の海にて、斯く戦えり; โรมาจิ: *Gate Season 2: Jieitai Kano Umi nite, Kaku Tatakaeri*; ทับศัพท์: *Gate Season 2: Thus the Japanese Self-Defense Force Fought in Their Sea*) มุ่งเน้นไปที่ตัวละครชุดใหม่จากกองกำลังป้องกันตนเองทางทะเลญี่ปุ่น ในซีซันที่ 2 Goro Etajima จาก JMSDF และผู้ใต้บังคับบัญชาของ Koji Tokushima ได้เดินทางไปทั่วพื้นที่ทางทะเลในต่างโลกที่ถูกกำหนดไว้ โดยมีหน้าที่ในการวิจัยและสำรวจ ผ่านการเปิดประตูอีกครั้ง ซึ่งรัฐบาลญี่ปุ่นยังคงควบคุมการผูกขาด "ประตูมิติ" ในประชาคมระหว่างประเทศ สิ่งนี้ทำให้รัฐบาลญี่ปุ่นต้องมุ่งเน้นไปทั้งด้านการเมืองในประเทศและการสำรวจภูมิประเทศในโลกใหม่ พร้อมกับการสร้างความสัมพันธ์กับประชาชนท้องถิ่นในพื้นที่ต่างโลก

Daisuke Izuka กลับมารับบทบาทในฐานะนักวาดภาพประกอบสำหรับนิยายซีซันนี้ โดยทั้ง 5 เล่มตีพิมพ์และวางจำหน่ายเล่มแรกเมื่อวันที่ 8 สิงหาคม พ.ศ. 2560 และเล่มที่ห้าวางจำหน่ายเมื่อวันที่ 30 พฤศจิกายน พ.ศ. 2563

| # | วันที่ออกจำหน่ายต้นฉบับ | ISBN ต้นฉบับ |
| --- | --- | --- |
|
| 1 |  8 สิงหาคม 2560 | 978-4-434-23616-7 |
| 2 |  5 พฤษภาคม 2561 | 978-4-434-24575-6 |
| 3 |  31 มกราคม 2562 | 978-4-434-25598-4 |
| 4 |  3 ธันวาคม 2562 | 978-4-434-26791-8 |
| 5 |  30 พฤศจิกายน 2563 | 978-4-434-28126-6 |

### มังงะ

มีมังงะจำนวน 5 ชุด ที่สร้างมาจากเรื่องหลักของ *เกท* ซึ่งทั้งหมดตีพิมพ์โดย AlphaPolis 

มังงะชุดแรกวาดโดย ซาโตรุ ซาโอะ เริ่มวางจำหน่ายเมื่อวันที่ 30 กรกฎาคม พ.ศ. 2554 มังงะเรื่องนี้ได้รับลิขสิทธิ์ในภาษาอังกฤษโดยสำนักพิมพ์ Sekai แต่มีการแปลเฉพาะสองเล่มแรก โดย Sekai ระบุว่ามีปัญหาด้านคุณภาพกับเล่มที่ 2 ในปี พ.ศ. 2561 หลังจากวางจำหนน่ายเล่ม 2 ในปี พ.ศ. 2563 Sekai Project ได้ยุติการแปลและจัดจำหน่ายเล่มอื่น ๆ ที่เหลือ

มังงะชุดที่ 2 ชื่อ *Gate! Yonkoma* เป็นการ์ตูนตลกแนวการ์ตูนสี่ช่อง วาดโดย Kuinji 51-gou เริ่มวางจำหน่ายเมื่อวันที่ 15 มกราคม พ.ศ. 2558 และสิ้นสุดในวันที่ 23 กรกฎาคม พ.ศ. 2558 

มังงะชุดที่ 3 วาดโดย Yukie Shiren และชื่อเรื่องว่า *Gate: Teikoku no Bara Kishidan - Piña Co Lada 14-sai* ซึ่งเป็นเรื่องราวภาคก่อนที่มีพีน่าเป็นตัวเอก เริ่มวางจำหน่ายเมื่อวันที่ 19 มีนาคม พ.ศ. 2558 สิ้นสุด 7 เมษายน พ.ศ. 2559 มีจำนวน 2 เล่ม 

มังงะเรื่องที่ 4 วาดโดย Chako Abeno และใช้ชื่อว่า *Gate: featuring The Starry Heavens* ซึ่งตัวละครหลักหญิง 3 คนกลายเป็นไอดอลทางดนตรี เริ่มวางจำหน่ายเมื่อวันที่ 19 มีนาคม พ.ศ. 2558 และสิ้นสุดในวันที่ 28 เมษายน พ.ศ. 2559 มีจำนวน 2 เล่ม 

มังงะภาคแยกชุดที่ 5 วาดโดย Tomo และใช้ชื่อว่า *Mei☆Company* สร้างจากมังงะในจักรวาลในซีรีส์ *Gate* เริ่มวางจำหน่ายเมื่อวันที่ 19 มีนาคม พ.ศ. 2558 และสิ้นสุดในวันที่ 22 ตุลาคม พ.ศ. 2558 มีจำนวน 1 เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
|
| 1 |  15 มิถุนายน 2555 | 978-4-434-16703-4 | มีนาคม 2558 | 978-616-363-078-0 |
| 2 |  25 มกราคม 2556 | 978-4-434-17468-1 | กรกฎาคม 2558 | 978-616-363-106-0 |
| 3 |  18 กรกฎาคม 2556 | 978-4-434-18048-4 | ตุลาคม 2558 | 978-616-363-714-7 |
| 4 |  20 เมษายน 2557 | 978-4-434-19017-9 | ตุลาคม 2559 | 978-616-363-261-6 |
| 5 |  22 กันยายน 2557 | 978-4-434-19601-0 | มีนาคม 2560 | 978-616-363-324-8 |
| 6 |  30 มีนาคม 2558 | 978-4-434-20299-5 | มีนาคม 2560 | 978-616-363-325-5 |
| 7 |  23 มิถุนายน 2558 | 978-4-434-20675-7 | พฤษภาคม 2561 | 978-616-363-423-8 |
| 8 |  1 ธันวาคม 2558 | 978-4-434-21300-7 | มิถุนายน 2561 | 978-616-363-424-5 |
| 9 |  1 มิถุนายน 2559 | 978-4-434-21993-1 | ตุลาคม 2561 | 978-616-363-474-0 |
| 10 |  1 ธันวาคม 2559 | 978-4-434-22649-6 | มีนาคม 2562 | 978-616-363-716-1 |
| 11 |  1 เมษายน 2560 | 978-4-434-23144-5 | สิงหาคม 2563 | 978-616-363-625-6 |
| 12 |  1 ธันวาคม 2560 | 978-4-434-23969-4 | กันยายน 2563 | 978-616-363-627-0 |
| 13 |  1 มิถุนายน 2561 | 978-4-434-246760 | มกราคม 2564 | 978-616-363-649-2 |
| 14 |  30 ธันวาคม 2561 | 978-4-434-253683 | พฤศจิกายน 2565 | 978-616-583-259-5 |
| 15 |  30 มิถุนายน 2562 | 978-4-434-260315 | มกราคม 2556 | 978-616-583-291-5 |
| 16 |  30 ธันวาคม 2562 | 978-4-434-267765 | — | — |
| 17 |  30 มิถุนายน 2563 | 978-4-434-27533-3 | — | — |
| 18 |  30 ธันวาคม 2563 | 978-4-434-28254-6 | — | — |
| 19 |  30 มิถุนายน 2564 | 978-4-434-29010-7 | — | — |
| 20 |  30 ธันวาคม 2564 | 978-4-434-29735-9 | — | — |
| 21 |  30 มิถุนายน 2565 | 978-4-434-30460-6 | — | — |
| 22 |  30 ธันวาคม 2565 | 978-4-434-31352-3 | — | — |

### อนิเมะ

ทีวีซีรีส์ดัดแปลงเป็นอนิเมะ ดำเนินการผลิตโดย เอ-1 พิกเจอร์ส และกำกับโดย Takahiko Kyōgoku การออกแบบตัวละครของซีรีส์ อิงจากภาพประกอบของไลต์โนเวล 12 ตอนแรกที่ออกอากาศในญี่ปุ่นระหว่างวันที่ 4 กรกฎาคมถึง 18 กันยายน พ.ศ. 2558 ครึ่งหลังออกอากาศทางโตเกียวเอ็มเอกซ์ ตั้งแต่วันที่ 9 มกราคมถึง 26 มีนาคม rพ.ศ. 2559 สตรีมออนไลน์โดยครันชีโรล (Crunchyroll) และถือลิขสิทธิ์โดย Sentai Filmworks ในอเมริกาเหนือ ตั้งแต่ตอนที่ 1 ถึง 12 เพลงเปิดคือ "Gate (Sore wa Akatsuki no You ni)" (ญี่ปุ่น: GATE～それは暁のように～) โดย Kishida Kyoudan & The Akeboshi Rockets และเพลงประกอบตอนจบคือ "Prism Communicate" (ญี่ปุ่น: ぷりずむコミュニケート; โรมาจิ: *Purizumu Komyunikēto*) โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ ซึ่ง Sentai Filmworks เปิดตัวชุดรวมของซีรีส์นี้ในรูปแบบ Blu-ray และ DVD เมื่อวันที่ 11 กรกฎาคม พ.ศ. 2560 สำหรับครึ่งหลังของทีวีซีรีส์ เพลงธีมเปิดตัวคือ "Gate II (Sekai o Koete)" (ญี่ปุ่น: GATE II ～世界を超えて～) โดย Kishida Kyoudan & The Akeboshi Rockets และเพลงตอนจบคือ "Itsudatte Communication" (ญี่ปุ่น: いつだってコミュニケーション) โดย ฮิซาโกะ คาเนโมโตะ, นาโอะ โทยามะ และ ริซะ ทาเนดะ

ในปี พ.ศ. 2560 ทาคาโยชิ ยามามูระ นักวิชาการ ได้ตั้งข้อสังเกตว่าอนิเมะดังกล่าว ผลิตภายใต้ความร่วมมือกับสำนักงานความร่วมมือจังหวัดโตเกียวของกองกำลังป้องกันตนเองญี่ปุ่น เขาชี้ให้เห็นเพิ่มเติมว่าผู้เขียนต้นฉบับเคยเป็นเจ้าหน้าที่ของกองกำลังป้องกันตนเองญี่ปุ่น และกล่าวว่าเขาเสนอความร่วมมือกับสำนักงานตั้งแต่แรก ยามามูระ ยังตั้งข้อสังเกตว่าในปี พ.ศ. 2558 กองกำลังป้องกันตนเองญี่ปุ่นได้นำยานพาหนะของพวกเขาเข้าร่วมในการแข่งขันวาดภาพตัวละครอนิเมะ ในเขตโอมิยะ เมืองไซตามะ

กระแสตอบรับ
-----------

ในเดือนมิถุนายน พ.ศ. 2560 มีรายงานว่านวนิยายสำหรับซีซันที่หนึ่ง สามารถขายได้มากกว่า 4.2 ล้านเล่มในญี่ปุ่น

รีเบ็คก้า ซิลเวอร์แมน จาก เครือข่ายข่าวอนิเมะ ได้วิจารณ์ 12 ตอนแรกของเกท ซึ่งเธอชื่นชมว่ามีเนื้อเรื่องที่โดดเด่นเกี่ยวกับการต่อสู้ทางทหารในยุคสมัยใหม่กับเผ่าพันธุ์แฟนตาซีในอีกโลกหนึ่ง โดยมีตัวเอกหลักเป็นชายวัยเข้าสู่กลางคนและตัวละครสมทบที่เป็นเอกลักษณ์ แต่วิจารณ์เชิงตำหนิว่าอนิเมะเรื่องนี้มีเนื้อหาที่เป็นการเมืองมากเกินไปและเน้นสร้างภาพลักษณ์ให้กับกองทัพญี่ปุ่น ในขณะที่ เธอร์รอน มาร์ติน จาก เครือข่ายข่าวอนิเมะเช่นกัน ได้ยกย่องอนิเมะเรื่องนี้ว่าตรงกันข้ามกับ *โอตาคุตัวจริงขั้นเทพ (Outbreak Company)*  ซึ่งเป็นอนิเมะอีกเรื่องที่มีเนื้อหาคล้ายคลึงกันกันเกี่ยวกับญี่ปุ่นยุคใหม่ที่ค้นพบโลกแฟนตาซี ซึ่งเรื่องนี้มีเรื่องราวและตัวละครบางตัวที่สร้างความสนุกสนานได้เป็นอย่างดีและชื่นชมนักพากย์ภาษาอังกฤษบางคนที่ร่วมพากษ์ในเรื่องนี้ แต่ในขณะเดียวกันเขาก็ได้วิจารณ์ว่าเรื่องราวของตัวละครบางตัวอ่อนกว่าตัวละครอื่นในเรื่องมาก อาจจะเพราะบทภาษาอังกฤษอาจเปลี่ยนไปจากต้นฉบับภาษาญี่ปุ่น รวมถึงมุมมองทางการเมืองของเกตใน อนิเมะนั้น "มีความแข็งกระด้างและหนักมือไปหน่อย"

การตอบสนองในเชิงบวกโดยทั่วไปต่อเกท ทำให้กองทัพญี่ปุ่นเริ่มแคมเปญการรับสมัครทหารโดยใช้ตัวละครหลักเป็นมาสคอต เกม pachislot จากอนิเมะวางจำหน่ายในเดือนกุมภาพันธ์ 2018

ในประเทศไทยนั้น *เกท: หน่วยรบตะลุยโลกต่างมิติ* ได้รับการวิจารณ์โดยเว็บไซต์ทรูไอดี ว่าเป็นหนึ่งในการ์ตูนอนิเมะที่มีตัวละครหลุดไปยังต่างมิติซึ่งเป็นที่นิยมในปัจจุบัน แต่ทว่าเกทมีความจริงจังอยู่ในนั้น เนื่องจากเป็นการยกกองกำลังทางหทารของประเทศญี่ปุ่นเข้าไปยังโลกต่างมิติ ไม่ใช่เพียงตัวละครตัวใดตัวหนึ่งเท่านั้น และมีมิติทั้งในด้านของการเมือง สังคม วัฒนธรรม และการทูตที่เกิดขึ้นระหว่างโลกปัจจุบันเองและระหว่างสองโลกที่แตกต่างกัน ทั้งรูปแบบการปกครอง เทคโนโลยี และเรื่องเหนือจริงอย่างเวทมนตร์ รวมถึงมีเนื้อหาที่จิกกัดสังคมในปัจจุบันอยู่ไม่น้อย

หมายเหตุ
--------

1. ↑  ญี่ปุ่น: Chief Unit Director; โรมาจิ: *チーフ演出*

อ้างอิง
-------

1. ↑  "เกท หน่วยรบตะลุยโลกต่างมิติ". *shop.dexclub.com*.
2. ↑  "アルファポリス『ゲート SEASON２ 自衛隊 彼の海にて、斯く戦えり』公式サイト". *アルファポリス『ゲート　SEASON２　自衛隊　彼の海にて、斯く戦えり』公式サイト*.
3. ↑  コミカライズ. *アルファポリス『ゲート 自衛隊 彼の地にて、斯く戦えり』公式サイト* (ภาษาญี่ปุ่น). AlphaPolis. เก็บจากแหล่งเดิมเมื่อ July 5, 2015. สืบค้นเมื่อ July 4, 2015.
4. ↑  "ストーリー STORY - TVアニメ『 GATE (ゲート) 自衛隊 彼の地にて、斯く戦えり 』公式サイト" (ภาษาญี่ปุ่น). gate-anime.com. เก็บจากแหล่งเดิมเมื่อ August 10, 2015. สืบค้นเมื่อ July 30, 2015.
5. 1 2 3 4 5 6  "A-1 Pictures' Gate Anime Casts Haruka Tomatsu, Yōko Hikasa, Maaya Uchida". Anime News Network. June 12, 2015. สืบค้นเมื่อ June 8, 2017.
6. 1 2 3 4 5 6  "GATE English Dub Cast List". Sentai Filmworks. June 9, 2017. สืบค้นเมื่อ June 9, 2017.
7. ↑  アルファポリス - 電網浮遊都市 - (ภาษาญี่ปุ่น). AlphaPolis. เก็บจากแหล่งเดิมเมื่อ July 5, 2015. สืบค้นเมื่อ July 4, 2015.
8. ↑  Todoku Takusan (Takumi Yanai) (May 7, 2010). 自衛隊 彼の地にて、斯く戦えり. *Arcadia* (ภาษาญี่ปุ่น). เก็บจากแหล่งเดิมเมื่อ July 6, 2015. สืบค้นเมื่อ July 4, 2015.
9. ↑
10. ↑
11. ↑
12. ↑
13. ↑
14. ↑
15. ↑
16. ↑   (Gate-4-All-Out-Attack)/9786163636355
17. ↑
18. ↑  ゲート０ -zero- 〈前編〉 (ภาษาญี่ปุ่น). AlphaPolis. สืบค้นเมื่อ December 19, 2021.
19. ↑  ""GATE" Novels Begin Second Season Focused On Maritime Defense Force". Crunchyroll. June 30, 2017. เก็บจากแหล่งเดิมเมื่อ August 6, 2017. สืบค้นเมื่อ July 22, 2017.
20. ↑  ゲート SEASON２ 自衛隊 彼の海にて、斯く戦えり (ภาษาญี่ปุ่น). AlphaPolis.
21. ↑  ゲート SEASON2 ２.謀濤編 [Gate SEASON2 1. Anchor Edition]. *AlphaPolis* (ภาษาญี่ปุ่น).
22. ↑  ゲート SEASON2 ２.謀謀濤編 [Revenge Edition]. *AlphaPolis* (ภาษาญี่ปุ่น).
23. ↑  熱走編 [Hot Run Edition]. *AlphaPolis* (ภาษาญี่ปุ่น).
24. ↑  漲望編 [Greed Edition]. *AlphaPolis* (ภาษาญี่ปุ่น).
25. ↑  回天編 [Greed Edition]. *AlphaPolis* (ภาษาญี่ปุ่น).
26. ↑  "*Gate - Where the JSDF Fought* manga preorders". Sekai Project. เก็บจากแหล่งเดิมเมื่อ June 27, 2018. สืบค้นเมื่อ February 23, 2018.
27. ↑  "*Gate* Vol 2, The Delays and an Apology". Sekai Project. คลังข้อมูลเก่าเก็บจากแหล่งเดิมเมื่อ สิงหาคม 5, 2018. สืบค้นเมื่อ สิงหาคม 5, 2018.
28. ↑  ゲート 1—自衛隊彼の地にて、斯く戦えり [GATE: Where the JSDF Fought - Volume 1]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
29. ↑  ゲート 2—自衛隊彼の地にて、斯く戦えり [GATE: Where the JSDF Fought - Volume 2]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
30. ↑  ゲート 3—自衛隊彼の地にて、斯く戦えり [GATE: Where the JSDF Fought - Volume 3]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
31. ↑  ゲート 4—自衛隊彼の地にて、斯く戦えり [GATE: Where the JSDF Fought - Volume 4]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
32. ↑  ゲート 5—自衛隊彼の地にて、斯く戦えり [GATE: Where the JSDF Fought - Volume 5]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
33. ↑  ゲート 6—自衛隊彼の地にて、斯く戦えり [GATE: Where the JSDF Fought - Volume 6]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
34. ↑  ゲート 7—自衛隊彼の地にて、斯く戦えり [GATE: Where the JSDF Fought - Volume 7]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
35. ↑  ゲート 8—自衛隊彼の地にて、斯く戦えり [GATE: Where the JSDF Fought - Volume 8]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
36. ↑  ゲート 9—自衛隊彼の地にて、斯く戦えり [GATE: Where the JSDF Fought - Volume 9]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
37. ↑  ゲート 10—自衛隊彼の地にて、斯く戦えり [GATE: Where the JSDF Fought - Volume 10]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
38. ↑  ゲート 11—自衛隊彼の地にて、斯く戦えり [GATE: Where the JSDF Fought - Volume 11]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
39. ↑  ゲート 12—自衛隊彼の地にて、斯く戦えり [GATE: Where the JSDF Fought - Volume 12]. *AlphaPolis* (ภาษาญี่ปุ่น). เก็บจากแหล่งเดิมเมื่อ March 10, 2018. สืบค้นเมื่อ March 9, 2018.
40. ↑  ゲート 13—自衛隊彼の地にて、斯く戦えり [GATE: Where the JSDF Fought - Volume 13]. *AlphaPolis* (ภาษาญี่ปุ่น). เก็บจากแหล่งเดิมเมื่อ June 27, 2018. สืบค้นเมื่อ June 26, 2018.
41. ↑  ゲート 14—自衛隊彼の地にて、斯く戦えり [GATE: Where the JSDF Fought - Volume 14]. *AlphaPolis* (ภาษาญี่ปุ่น). เก็บจากแหล่งเดิมเมื่อ April 7, 2019. สืบค้นเมื่อ April 7, 2019.
42. ↑  ゲート 15—自衛隊彼の地にて、斯く戦えり [GATE: Where the JSDF Fought - Volume 15]. *AlphaPolis* (ภาษาญี่ปุ่น). เก็บจากแหล่งเดิมเมื่อ July 31, 2019. สืบค้นเมื่อ July 31, 2019.
43. ↑  ゲート 16—自衛隊彼の地にて、斯く戦えり [GATE: Where the JSDF Fought - Volume 16]. *AlphaPolis* (ภาษาญี่ปุ่น). เก็บจากแหล่งเดิมเมื่อ February 12, 2020. สืบค้นเมื่อ February 18, 2020.
44. ↑  ゲート 17—自衛隊彼の地にて、斯く戦えり [GATE: Where the JSDF Fought - Volume 17]. *AlphaPolis* (ภาษาญี่ปุ่น). เก็บจากแหล่งเดิมเมื่อ July 2, 2020. สืบค้นเมื่อ July 2, 2020.
45. ↑  ゲート 18—自衛隊彼の地にて、斯く戦えり [GATE: Where the JSDF Fought - Volume 18]. *AlphaPolis* (ภาษาญี่ปุ่น). เก็บจากแหล่งเดิมเมื่อ January 22, 2021. สืบค้นเมื่อ July 16, 2021.
46. ↑  ゲート 19—自衛隊彼の地にて、斯く戦えり [GATE: Where the JSDF Fought - Volume 19]. *AlphaPolis* (ภาษาญี่ปุ่น). เก็บจากแหล่งเดิมเมื่อ June 24, 2021. สืบค้นเมื่อ July 16, 2021.
47. ↑  ゲート 20—自衛隊彼の地にて、斯く戦えり [GATE: Where the JSDF Fought - Volume 20]. *AlphaPolis* (ภาษาญี่ปุ่น). เก็บจากแหล่งเดิมเมื่อ April 29, 2022. สืบค้นเมื่อ May 2, 2022.
48. ↑  ゲート 自衛隊 彼の地にて、斯く戦えり21 [GATE: Where the JSDF Fought - Volume 21]. *AlphaPolis* (ภาษาญี่ปุ่น). สืบค้นเมื่อ January 25, 2023.`{{cite web}}`: CS1 maint: url-status (ลิงก์)
49. ↑  ゲート 自衛隊 彼の地にて、斯く戦えり22 [GATE: Where the JSDF Fought - Volume 22]. *AlphaPolis* (ภาษาญี่ปุ่น). สืบค้นเมื่อ January 25, 2023.`{{cite web}}`: CS1 maint: url-status (ลิงก์)
50. ↑  "スタッフ＆キャスト - STAFF ＆ CAST - TVアニメ『 GATE (ゲート) 自衛隊 彼の地にて、斯く戦えり 』公式サイト". *gate-anime.com* (ภาษาญี่ปุ่น). เก็บจากแหล่งเดิมเมื่อ August 9, 2015. สืบค้นเมื่อ July 30, 2015.
51. ↑  "A-1 Pictures' Gate Anime Casts Haruka Tomatsu, Yōko Hikasa, Maaya Uchida". *Anime News Network*. June 12, 2015. เก็บจากแหล่งเดิมเมื่อ April 5, 2016. สืบค้นเมื่อ April 10, 2016.
52. ↑  "GATE Anime Reveals Key Visual, Premiere Date for Show's 2nd Half". Anime News Network. December 5, 2015. เก็บจากแหล่งเดิมเมื่อ December 6, 2015. สืบค้นเมื่อ December 5, 2015.
53. ↑  "Sentai Filmworks Acquires Ushio & Tora, Gate, School Live, Wakaba Girl, Aoharu X Machinegun Anime". Anime News Network. เก็บจากแหล่งเดิมเมื่อ July 3, 2015. สืบค้นเมื่อ July 2, 2015.
54. ↑  "GATE Complete Collection". Sentai Filmworks. คลังข้อมูลเก่าเก็บจากแหล่งเดิมเมื่อ March 22, 2017. สืบค้นเมื่อ March 22, 2017.
55. ↑  "GATE Anime Theme Song Artists Return for 2nd Season". Anime News Network. November 18, 2015. เก็บจากแหล่งเดิมเมื่อ February 15, 2018. สืบค้นเมื่อ February 15, 2018.
56. ↑  "GATE BD+DVD - Review". Anime News Network. เก็บจากแหล่งเดิมเมื่อ June 13, 2018. สืบค้นเมื่อ February 15, 2018.
57. ↑  Yamamura, Takayoshi (2017). "Cooperation Between Anime Producers and the Japan Self-Defense Force: Creating Fantasy and/or Propaganda?". *Journal of War & Culture Studies*. **12** (1): 8–23. doi:10.1080/17526272.2017.1396077. hdl:2115/74922. S2CID 165803736.
58. ↑  ""GATE" Novels Begin Second Season Focused On Maritime Defense Force". Crunchyroll. June 30, 2017. เก็บจากแหล่งเดิมเมื่อ August 6, 2017. สืบค้นเมื่อ July 22, 2017.
59. ↑  "GATE Episodes 1-12 Streaming". *Anime News Network*. December 11, 2015. เก็บจากแหล่งเดิมเมื่อ December 11, 2015. สืบค้นเมื่อ December 11, 2015.
60. ↑  "GATE BD+DVD - Complete Collection [Limited Edition]". Anime News Network. August 2, 2017. เก็บจากแหล่งเดิมเมื่อ August 6, 2017. สืบค้นเมื่อ August 7, 2017.
61. ↑  "New anime Gate entertains, tries to recruit you to the Japan Self-Defense Forces at the same time". Rocket News 24. July 24, 2015. เก็บจากแหล่งเดิมเมื่อ December 15, 2017. สืบค้นเมื่อ December 14, 2017.
62. ↑  "GATE อนิเมะต่างโลกที่แตกต่างและจริงจัง?". *entertainment.trueid.net*.`{{cite web}}`: CS1 maint: url-status (ลิงก์)

ดูเพิ่ม
-------

* Official website (ในภาษาญี่ปุ่น)
* Anime official website (ในภาษาญี่ปุ่น)
* *Gate* (อนิเมะ) ที่เครือข่ายข่าวอนิเมะ